**Ministru kabineta rīkojuma projekta**

**“Par sliežu ceļa posma Saurieši-Ērgļi slēgšanu” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Rīkojuma projekts izstrādāts, lai saskaņā ar Dzelzceļa likuma 14.panta ceturto daļu slēgtu sliežu ceļa posmu Saurieši-Ērgļi.  Rīkojuma projekts stāsies spēkā tā parakstīšanas brīdī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Dzelzceļa likuma 14.panta ceturtā daļa,  Satiksmes ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Satiksmes ministrija ir saņēmusi publiskās lietošanas dzelzceļa infrastruktūras pārvaldītāja - VAS “Latvijas dzelzceļš” (turpmāk - LDz) - sniegto informāciju, kurā ierosināts slēgt sliežu ceļa posmu Saurieši-Ērgļi, jo tas nav nepieciešams LDz pamatdarbības nodrošināšanai un ir ilgstoši slēgts kustībai. Vienlaikus dzelzceļa infrastruktūras sliežu ceļa posms Saurieši-Ērgļi (turpmāk – Dzelzceļa iecirknis) 2020.gadā ir svītrots no Ministru kabineta 1998.gada 20.oktobra noteikumu Nr.411 “Noteikumi par stratēģiskās un reģionālās nozīmes dzelzceļa infrastruktūras iedalījumu” 3.punktā minēto reģionālās nozīmes dzelzceļa infrastruktūras iecirkņu saraksta. Dzelzceļa iecirknim nav publiskās lietošanas dzelzceļa infrastruktūras statuss saskaņā ar Ministru kabineta 2018.gada 15.maija rīkojumu Nr.215 “Par publiskās lietošanas dzelzceļa infrastruktūras statusa piešķiršanu”.  Satiksmes ministrijā saņemts Valsts dzelzceļa tehniskās inspekcijas atzinums, kurā norādīts, ka dzelzceļa virsbūve ir pilnībā demontēta, šī Dzelzceļa iecirkņa tehniskā ekspluatācija nav iespējama.  Saskaņā ar Dzelzceļa likuma 14.panta ceturto daļu, ja tiek ierosināts slēgt publiskās lietošanas sliežu ceļu, Satiksmes ministrija pieprasa, lai Valsts dzelzceļa administrācija, attiecīgās vietējās pašvaldības un Vides aizsardzības un reģionālās attīstības ministrija (turpmāk - VARAM) sniedz atzinumus. Ievērojot minēto, Satiksmes ministrija lūdza minētās institūcijas, kā arī VSIA “Latvijas Valsts ceļi” un VAS “Latvijas Valsts meži” sniegt atzinumu par Dzelzceļa līnijas slēgšanu, kā arī papildus sniegt viedokli par nekustamā īpašuma izmantošanas iespējām kustībai slēgtajā Dzelzceļa līnijā.  Satiksmes ministrija ir saņēmusi atzinumus no Ērgļu novada pašvaldības ( šobrīd Madonas novada pašvaldības), Ropažu novada pašvaldības, Ogres novada pašvaldības, Vides aizsardzības un reģionālās attīstības ministrijas un Rīgas plānošanas reģiona, kurā ietverti Stopiņu novada un Mālpils novada atzinumi. Satiksmes ministrija informē, ka minētie atzinumi saņemti vēl pirms Administratīvi teritoriālās reformas.  Saņemts saskaņojums par Dzelzceļa iecirkņa slēgšanu.  Ievērojot minēto, sagatavotais rīkojuma projekts paredz slēgt sliežu ceļa posmu Saurieši-Ērgļi.  Sīkāka informācija par nekustamajiem īpašumiem, uz kuriem atrodas slēdzamais sliežu ceļa posms Saurieši-Ērgļi, atrodama šīs anotācijas pielikumā.  No institūcijām saņemtie viedokļi par turpmāko nekustamo īpašumu izmantošanu:  Aizsardzības ministrija norāda, ka minētais Dzelzceļa iecirkņa posms būtu saglabājams kā meža ceļi (stigas), lai nepieciešamības gadījumā pa tiem varētu pārvietoties.  VARAM, izvērtējot visu iecerēto sliežu ceļu posmu slēgšanu, norāda, ka atbalsta sliežu ceļu posmu slēgšanu, jo tie ir ilgstoši slēgti dzelzceļa kustībai un vairums no tiem (sliežu ceļi) ir demontēti un izslēgti no Valsts dzelzceļa reģistra, kā arī VARAM rīcībā nav informācijas par ekonomisko pamatojumu dzelzceļa kustības atsākšanai sliežu ceļu posmos. Turklāt sliežu ceļu posmu slēgšana paver iespējas tos izmantot citiem mērķiem. Atbilstoši Nekustamā īpašuma valsts kadastra informācijas sistēmas datiem zeme, uz kuras atrodas sliežu ceļu posmi, kuros kustība ir pārtraukta, ir valsts vai pašvaldību īpašumā. Lai ievērotu sabiedrības intereses un saglabātu zemes izmantošanu, kas atbilstu sabiedrības vajadzībām un nepieļautu pašreiz savienoto zemes gabalu nepārtrauktību, VARAM skatījumā nav atbalstāma valsts īpašumā esošo zemes gabalu zem sliežu ceļu posmiem privatizēšana. VARAM uzskata, ka zemes gabali zem slēgtajām līnijām vai pēc iespējamas īpašumu sadalīšanas jaunie nekustamā īpašuma objekti, kurus nešķērso valsts autoceļi vai kuri nav nepieciešami Satiksmes ministrijas funkciju nodrošināšanai, būtu jānodod bez atlīdzības attiecīgo administratīvo teritoriju pašvaldību īpašumā pašvaldību funkciju veikšanai atbilstoši Publiskas personas mantas atsavināšanas likuma 42. panta pirmajā daļā un 43. pantā noteiktajam.  Rīgas plānošanas reģions ir apkopojis arī Ropažu novada, Ogres novada un Siguldas novada pašvaldības sniegtos viedokļus par nekustamā īpašuma izmantošanas iespējām kustībai slēgtajā dzelzceļa līnijā un tie ir šādi:  Ņemot vērā, ka sliežu ceļš vilcienu kustībai ir ilgstoši slēgts un sliedes demontētas, pašvaldības sniedz pozitīvus atzinumus par dzelzceļa līnijas posma slēgšanu, informējot par slēgtā sliežu ceļa izmantošanas iespējām.  Stopiņu novada pašvaldība (šobrīd Ropažu novada pašvaldība), norāda, ka dzelzceļa līnijas posms daļā no Sauriešiem līdz Upeslejām sakrīt ar plānoto Rail Baltica dzelzceļa izbūves posmu. Dzelzceļa līnijā esošais dzelzceļa tilts pār Mazo Juglu (kultūrvēsturiskais piemineklis) saglabājams, lai nodrošinātu gājēju un velo satiksmes savienojumu starp teritorijām Stopiņu un Salaspils novados. Slēgtais dzelzceļa posms no Cekules līdz Ropažu novada robežai saglabājams kā vietējas nozīmes transporta infrastruktūras tīkla daļa.    Ropažu novada pašvaldība un Ogres novada pašvaldība bijušo dzelzceļa līniju plāno izmantot tūrisma attīstībai. Pašvaldības iesaistījušās projekta “Zaļā tūrisma ceļu attīstība Latvijas un Krievijas pierobežas reģionā, izveidojot vienotu ilgtspējīgu attīstību mazām pilsētām un lauku teritorijām” (Zaļais ceļš Rīga – Pleskava) īstenošanā, piedāvājot jaunu videi draudzīgu un ilgtspējīgu tūrisma produktu. Projektā ietverts bijušā dzelzceļa līnijas posms Rīga (Cekule) – Ērgļi. Projekta ietvaros tiks veikti pasākumi, sakopjot un attīstot līniju, kā drošu kājāmgājēju un riteņbraucēju ceļu.  Ogres novada pašvaldība informē, ka vietējie iedzīvotāji un tūristi jau tagad izmanto bijušās dzelzceļa līnijas infrastruktūru, piemēram, šķērsojot upes (Līčupe, Mazā Jugla) pa esošiem tiltiem, kas perspektīvā atjaunojami. Ķeipenes stacijas ēka darbojas kā pazīstams tūrisma objekts – Ķeipenes Komunikācijas centrs ar S.Eizenšteina kino stacijas ekspozīciju. Teritorijā atrodas vēl citi vides objekti. Ogres novada dome 19.03.2020. pieņēmusi lēmumu “Par valstij piederošo zemju un inženierbūvju pārņemšanu Ogres novada pašvaldības īpašumā”, kas nozīmē lūgt valstij nodot bez atlīdzības nekustamo īpašumu – zemes vienības un inženierbūves – ēkas, tiltus, caurtekas, sliežu ceļus, kas nav demontēti un ceļa klātnes uzbērumus pašvaldības īpašumā.  Mālpils novada pašvaldība (šobrīd Siguldas novada pašvaldība**)** neplāno izmantot bijušo dzelzceļa līniju, bet atbalsta kaimiņu pašvaldību vēlmi izmantot šo līniju tūrisma infrastruktūras izveidošanai.  Zemes gabalu kad. nr. zem sliežu ceļu līnijas “Rīga Preču-Ērgļi posma Saurieši-Ērgļi”, kas ir valsts īpašumā un būtu izvērtējama to nodošana pašvaldības īpašumā: 80960060002, 80840130344, 80840180547, 80840140067, 80840150111, 80840160146, 80840100149, 80840110166, 80740050243, 74880030550, 74880050127, 74560030120, 74560040088, 74560050117, 74560060591, 74920030030, 74920080109, 74920090168, 74920070053, 74720060138, 74720060140, 74720070097, 74720070098, 74720090024, 70540090057, 70540080508, 70540080594.  Ērgļu novada pašvaldība (šobrīd Madonas novada pašvaldība) ar VAS “Latvijas dzelzceļš” ir noslēgusi patapinājuma līgumu ar bezatlīdzības lietošanu zemes vienībām ar kadastra apzīmējumu 70540080594, 70540080508, 70540090057, un noslēgts līgums par Latvijas-Krievijas pārrobežu programmas projekta Nr. LV-RU-006 “Zaļā tūrisma ceļu attīstību mazām pilsētām un lauku teritorijā īstenošanu, kas norit sadarbībā ar biedrībām “Vidzemes tūrisma asociācija” un “ Latvijas Zaļo ceļu asociācija”, ar mērķi velomaršruta Rīga-Pleskava izveidei 7 km gara posma Saurieši-Ērgļi, labiekārtojot to turpmākai izmantošanai aktīvai atpūtai kā “zaļo ceļu” jeb kājnieku un bezmotora transporta pārvietošanās posmu.  VSIA “Latvijas Valsts ceļi” lūdz pirms dzelzceļu līniju slēgšanas izdalīt no minētajām Satiksmes ministrijai piekrītošajām un VAS “Latvijas dzelzceļš” lietojumā esošajām zemes vienībām ceļu zemes nodalījumu joslu daļas, uz kurām atrodas valsts autoceļu posmi. Izdalītos zemes gabalus aicina saglabāt Satiksmes ministrijas valdījumā un nodot tos VAS “Latvijas Valsts ceļi” pārziņā valsts autoceļu infrastruktūras uzturēšanai.   |  |  |  |  |  | | --- | --- | --- | --- | --- | | **Valsts autoceļi dzelzceļa līnijas Iecirkņa Rīga Preču-Ērgļu posmā Saurieši-Ērgļi** | | | | | | **Nr.p.k.** | **A/c indekss** | **Novads** | **LDz lietojumā esošais zemes vienības kadastra apzīmējums** | ***Pievienojama pie a/c piekritīgās zemes vienības ar kadastra apzīmējumu*** | | 1. | A4 | Stopiņu | 80960060002 | atsevišķa zemes vienība | | 2. | P4 | Ropažu | 80840150111 | atsevišķa zemes vienība | | 3. | P8 | Ogres | 74880030550 | 74880030546 | | 4. | P4 | Ogres | 74880030550 | atsevišķa zemes vienība | | 5. | V63 | Ogres | 74880050127 | 74880050126 | | 6. | P4 | Ogres | 74560050117 | atsevišķa zemes vienība | | 7. | P32 | Ogres | 74560060591 | 74560060659 | | 8. | V975 | Ogres | 74560060591 | 74560060020 | | 9. | V989 | Ogres | 74920030030 | 74920030032 | | 10. | V314 | Ogres | 74920090168 | 74920090170 | | 11. | V990 | Ogres | 74920070053 | 74920070057 | | 12. | P4 | Ogres | 74720060138 | atsevišķa zemes vienība | | 13. | V991 | Ogres | 74720060139 | 74720060195 | | 14. | V991 | Ogres | 74720060140 | 74720060197 | | 15. | V983 | Ogres | 74560030120 | 74560030983 | | 16. | V312 | Ogres | 74720070098 | 74720070102 |   AS “Latvijas valsts meži” (turpmāk – LVM) informē, ka uztur lūgumu par atsevišķu zemes vienību vai to daļu zem bijušās dzelzceļa līnijas Saurieši-Ērgļi nodošanu Zemkopības ministrijas valdījumā, lai tās tālāk tiktu nodotas LVM pārvaldīšanā valsts meža īpašuma apsaimniekošanai. Minētais attiecas uz nekustamajiem īpašumiem ar šādiem kadastra numuriem:  74880030550 (zemes vienības kadastra apzīmējums:74880030550, LVM ierosinātā atsavināšanas platība – 3.1 ha);  74560030120 (zemes vienības kadastra apzīmējums: 74560060591, LVM ierosinātā atsavināšanas platība – 4.8ha);  74920030030 (zemes vienības kadastra apzīmējums: 74920030030, LVM ierosinātā atsavināšanas platība – 3.7 ha);  70540090057 (zemes vienības kadastra apzīmējums: 70540090057, LVM ierosinātā atsavināšanas platība – 7.3 ha).  Vienlaikus ar rīkojuma projektu ir sagatavots Ministru kabineta sēdes protokollēmuma projekts, kas paredz turpmāko rīcību un uzdevumus institūcijām, ko darīt ar nekustamajiem īpašumiem, uz kuriem atrodas slēdzamais sliežu ceļa posms Saurieši-Ērgļi:  - uzdevumu Satiksmes ministrijai sadarbībā ar Zemkopības ministriju sagatavot grozījumus Ministru kabineta 2010.gada 31.maija rīkojumā Nr.297 “Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības "Privatizācijas aģentūra" personā”, precizējot piekritību tām zemes vienībām, kas nepieciešamas valsts funkciju nodrošināšanai, kā arī svītrojot tās zemes vienības, uz kurām atrodas slēgtā dzelzceļa līnija Saurieši-Ērgļi un kuras nav nepieciešamas valsts funkciju nodrošināšanai. Paredzams, ka grozījumi izdarāmi, ņemot vērā šajā anotācijas sadaļā ietvertos VSIA “Latvijas Valsts ceļi” un VAS “Latvijas valsts meži” priekšlikumus par nekustamo īpašumu piekritību.  Paredzams, ka grozījumi izdarāmi, ņemot vērā šajā anotācijas sadaļā ietvertos VSIA “Latvijas Valsts ceļi” un VAS “Latvijas valsts meži” priekšlikumus par nekustamo īpašumu piekritību. Ievērojot to, ka nepieciešams no zemes vienībām izdalīt ceļu zemes nodalījumu joslu daļas, uz kurām atrodas valsts autoceļu posmi, un veikt visas nepieciešamās īpašumu formēšanas darbības.  Vienlaikus, ņemot vērā kompetento institūciju sniegto viedokli par nekustamo īpašumu, uz kuriem atrodas slēgtais sliežu ceļa posms Saurieši-Ērgļi, turpmāko izmantošanu, protokollēmuma projekta 2.punkts paredz konceptuāli atbalstīt ar slēgto dzelzceļa līniju saistīto zemes vienību kā vienota resursa saglabāšanu publiskas infrastruktūras objektu ierīkošanai un uzturēšanai vai pašvaldību autonomo funkciju veikšanai, saglabājot īpašumus publisku personu valdījumā.  Par rīcību ar būvēm, kas atrodas uz valstij piekritīgās zemes un kuru īpašnieks ir LDz.  Dzelzceļa iecirkņa posmā esošās inženierbūves - zemes klātni, tiltus un caurtekas - LDz neplāno nojaukt, šīs inženierbūves paredzēts nodot to publisko personu rīcībā, kuru valdījumā tiks nodotas zemes vienības, publiskās infrastruktūras objektu ierīkošanai un uzturēšanai vai pašvaldību autonomo funkciju veikšanai.  Savukārt uz slēgtajā sliežu ceļa posmā esošās zemes esošās ēkas un būves, kuru īpašuma piederība nav noskaidrota, paredzēts nodot pašvaldībām kā zemes vienības daļu atbilstoši Civillikuma 968.pantam. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kuras izmanto nekustamos īpašumus dzelzceļa līnijās, kurās kustība ir slēgta.  Pašvaldības, valsts akciju sabiedrības "Latvijas dzelzceļš", Zemkopības ministrijas (VAS “Latvijas Valsts meži”), kā arī Satiksmes ministrijas, VSIA “Latvijas Valsts ceļi” nodarbinātie. |
| 2. | Tiesiskā regulējuma ietekme uz tautsaimniecību un administratīvo slogu | Ministru kabineta rīkojuma projekts nemaina tiesisko regulējumu vai pienākumus, tam nav ietekmes uz tautsaimniecību, kā arī tas nepalielina administratīvo slogu.  Institūcijas, kuras pārņems valdījumā un pārvaldījumā nekustamos īpašumus, nodrošinās nekustamā īpašuma pārvaldīšanu. |
| 3. | Administratīvo izmaksu monetārs novērtējums | Ja institūcija pārņems valdījumā un pārvaldījumā atsevišķus nekustamos īpašumus, tad nav paredzams būtisks administratīvo izmaksu pieaugums. Savukārt līdzekļi, kas saistīti ar nekustamā īpašuma pārņemšanu un ierakstīšanu zemesgrāmatā, tiks segti no attiecīgās institūcijas budžetā paredzētajiem līdzekļiem.  Pašvaldībām, pārņemot valdījumā un pārvaldījumā lielāku skaitu nekustamo īpašumu, palielināsies ar īpašuma pārvaldīšanu saistītās administratīvās izmaksas, tomēr precīzus aprēķinus šobrīd nav iespējams veikt. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |  |  |  |
| --- | --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | | |
| 1. | Saistītie tiesību aktu projekti | Grozījumi Ministru kabineta 2010.gada 31.maija rīkojumā Nr.297 “Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības "Privatizācijas aģentūra" personā”, precizējot piekritību tām zemes vienībām, kas nepieciešamas valsts funkciju nodrošināšanai, kā arī svītrojot tās zemes vienības, uz kurām atrodas slēgtā dzelzceļa līnija Saurieši-Ērgļi un kuras nav nepieciešamas valsts funkciju nodrošināšanai. Vienlaikus paredzēt ieskaitīt rezerves zemes fondā tās zemes vienības, uz kurām atrodas slēgtā dzelzceļa līnija un kuras nav nepieciešamas valsts funkciju nodrošināšanai. |
| 2. | Atbildīgā institūcija | Satiksmes ministrija, Zemkopības ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā" 7.4.1 apakšpunktam sabiedrībai tiks dota iespēja rakstiski sniegt viedokli par Projektu tā izstrādes stadijā. |
| 2. | | Sabiedrības līdzdalība projekta izstrādē | Projekts un tā sākotnējās ietekmes novērtējuma ziņojums (anotācija) 2021. gada 14.jūlijā tiks ievietots Satiksmes ministrijas tīmekļvietnē un Ministru kabineta tīmekļvietnē sadaļā "Valsts kanceleja" – "Sabiedrības līdzdalība". |
| 3. | | Sabiedrības līdzdalības rezultāti | Projekts šo jomu neskar. |
| 4. | | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Satiksmes ministrija un valsts akciju sabiedrība „Latvijas dzelzceļš”. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Satiksmes ministrs T.Linkaits

Vīza: valsts sekretāre I.Stepanova